google/wiki40b huggingface dataset:
Orkla Fotballklubb

Herrelaget

I 1999 kom herrelaget på 4.-plass i 2. divisjon avd. 6, men året etter rykket de ned til 3. divisjon, der de har spilt siden i avdeling 19. I 2003 vant de serien, men tapte kvalifiseringen mot Kolstad Idrettslag. Herrelaget rykket ned til 4. divisjon i 2010 og opp til 3. divisjon igjen i 2012.

Kvinnelaget

Kvinnelaget rykket opp til den regionale 1. divisjon i 1999, men rykket ned året etter fordi de forskjellige divisjonene skulle flettes sammen til én divisjon, og da holdt det ikke med en 4.-plass. Deretter ble det 2. divisjon for Orkla. Med unntak av en 5.-plass i 2002 har Orkla alltid tilhørt toppen. Orkla spilte kvalifisering i 2004 (tap mot Træff), 2005 (tap mot Manglerud/Star) og 2007 (tap mot Gjøvik uten å lykkes. I 2008 vant Orkla nok en gang serien, og spilte kvalifisering mot Sola. Orkla vant både hjemme og borte, og spiller 2009-sesongen i 1. divisjon. Klubben har tatt mål av seg å bli tidligere Sør-Trøndelags sjette toppserielag. Kvinnelaget rykket derimot ned i 2010, men fikk beholde plassen i 1. divisjon likevel da Donn ikke fikk fornyet sin lisens.

Tilbake til gamle dager

Lenge har ulike miljø i moderklubbene Orkanger IF og Orkdal IL forsøkt å danne seniorlag innenfor gamleklubbene. Vinteren 2009 toppet det hele seg, med lederkrise i Orkla FK. Krefter på Fannrem hadde allerede dannet et kompislag under navnet Fannrem Fotballklubb, som senere på grunn av regler fra sammenslåingen og mangel på administrative krefter gikk inn i Orkla under navnet Orkla 3. På Orkanger er det miljøet rundt Glimt og sterke Orkangerpatrioter som kjemper sterkest for seniorfotball under Orkanger IF. Mangelen på resultater og engasjement rundt laget på herresiden var åpenbar, men ledelse og styret i Orkla har hittil vært lite lydhøre overfor den skarpe kritikken som har kommet blant annet på Facebook-grupper og internettfora hos lokalavisa Avisa Sør-Trøndelag. Orkla fikk etter hvert stablet sammen en ledelse i 2010, men møtte fortsatt motbør på grunn et lukket miljø og dårlig økonomi og nedrykk for både kvinnelaget og herrelaget. Senhøsten 2010 gikk Orkanger IF ut av samarbeidet med Orkla, og hele intensjonen med et topplag i regionen falt i grus. Orkla FK fortsetter som egen klubb, mens Orkanger IF danner to herrelag i 6. divisjon samt gjenoppretter all annen fotballaktivitet. Orkanger IF har også kvinnelag.
Orkla FK fikk nytt styre desember 2010. Dette «restartet» klubben på mange måter og i fra sesongen 2011 så tok også Orkla FK over ungdomsavdelingen til Orkdal IL.(13 - 16 år). Dette medførte en ny start for Orkla FK og har utviklet seg til en suksess. Dette har gjort at klubben en ledende klubb i distriktet. I 2012 kom Nils Arne Eggen inn i klubben for fullt og det gjorde at OFK fikk enda en opptur.
Orkla FK har i dag 19 lag i forskjellige årsklasser.
Uraeusslange

Uraeusslange, også skrevet uræus og med flertallsformen uraeii på latin, er en brilleslange eller kobra som i oldtidas Egypt symboliserte kongemakt og guddommelig beskyttelse under gudinna Wadjet .

Historikk

I egyptisk mytologi var Wadjet (eller Wadjyt) skytsgudinne for Nedre Egypt, den nordlige delen av landet rundt Nil-deltaet. Hun ble gjerne framstilt som kobraslangen uraeus som kunne spytte ild og dermed drepe fiendene til dem som stod under hennes beskyttelse.
Uraeusslangen ble ofte plassert som dekorfigur på panna til de kongelige, gjerne med hodet løftet klart til hogg. Uraeusslangen går derfor igjen på flere gammelegyptiske hodeplagg som faraoene bar, for eksempel på Nedre Egypts røde kongekrone deshret, på nemes-hodetørkle og på diademer. Det forente rikets dobbeltkrone pschent ble imidlertid utsmykket med to figurer: både en uraeusslange og et gribbehode. Gribben symboliserte Øvre Egypts skytsgudinne Nekhbet og ble opprinnelig båret foran på den hvite kronen deshret derfra. Figurene ble kalt «de to herskerinnene». På den kjente begravelsesmaska til Tutankhamon, som var farao 1334-1325 f.Kr., er slangen satt ved siden av en slik gribb. Seinere ble gribbhodet enkelte ganger byttet ut mot enda et kobrahode.
3. serierunde i 1. divisjon fotball for menn 2015

3. serierunde i 1. divisjon fotball for menn 2015 ble innledet søndag 19. april 2015 klokken 18.00.
Plectrodera

Utseende

En stor (opptil 40 millimeter), nokså kraftig, svart og hvit trebukk, en av de største billene i Nord-Amerika. De hvite feltene er dannet av tette, filtaktige hår. Antennene er lange, hos hannene tydelig lengre enn kroppen, og svarte. Pronotum har en pigg midt på den avrundede sidekanten. Dekkvingene er avlange med markerte "skuldre". Beina er forholdsvis lange.

Levevis

Larvene utvikler seg i levende trær av poppel-arter (Populus spp.). Hunnen gnager groper nær roten av trærne og legger egg i disse. Larveutviklingen tar gjerne to år. Unge trær kan drepes ved ringbarking, større trær overlever men kan bli skadet. Det voksne billene gnager på blader og bark på vertstrærne.

Utbredelse

Slekten er utbredt i Nord-Amerika.
Taleggio

Taleggio er en italiensk halvmyk kittost laget av kumelk. Den produseres i og omkring byen Taleggio i Lombardia. Osten lagres vanligvis i 6-10 uker.
IBM System/370 modell 165

IBM System/370 modell 165 var en modell av stormaskinen IBM System/370 som ble annonsert av IBM den 30. juni 1970 sammen med modell 155.
Scolecobrotus

Utseende

Middelsstore, lange og tynne trebukker, rødbrune eller gulbrune på farge med lysere tegninger. Antennene er lange og tynne, pronotum gjerne lengre enn bredt, trapesformet. Dekkvingene er lange og smale, parallellsidige eller litt tilsmalnende bakover, med rettvinklede "skuldre".

Utbredelse

Slekten er utbredt i Australia.
Tata Steel Europe

Tata Steel Europe (tidligere Corus Group plc) er en stålprodusent med hovedkontor i London og eies fra 31. januar 2007 av den indiske stålkonsernet Tata Steel. Hovedkontoret ligger i London.
Konsernet ble etablert 6. oktober 1999 gjennom en fusjon av nederlandske Koninklijke Hoogovens og britiske British Steel og har idag ca. 47 000 ansatte. 
I Sverige bedrives virksomhet bl.a. i Halmstad, gjennom Corus Byggsystem AB, tidl. Erik Olsson och Söner AB.
Aegosoma scabricorne

Utseende

En stor (25-52 millimeter), langstrakt, noe flat, gulbrun til mørkbrun trebukk. Antenenne er omtrent så lange som kroppen, nokså kraftige med små pigger. Hodet er forholdsvis lite med store, nyreformede fasettøyne. Dekkvingene er temmelig flate med tre lengderibber på hver vinge.

Levevis

Larvene kan utvikle seg i mange slags løvtrær. Larveutviklingen tar minst tre år, de voksne billene er ute i juni-august .

Utbredelse

Arten finnes i det meste av Europa, men mangler i Norden. Den forekommer også i Midtøsten.
Driss Barid

Idrettskarriere

Barid deltok ved Panarabiske leker 2007 i Kairo, der han kom på 7.-plass i sleggekast. Han kom på 6.-plass ved Jeux de la Francophonie 2009 og 5.-plass ved Afrikamesterskapet i friidrett 2010. 
Han deltok også ved Afrikamesterskapet i friidrett 2012, men fikk ingen gyldige kast. Ved Jeux de la Francophonie 2013 kom han på 6.-plass, med 67,64 meter. 
Ved Afrikamesterskapet i friidrett 2014 kom han på 3.-plass med 60,17 meter, bak Mostafa Al-Gamel og Chris Harmse.
U.S. Route 16

U.S. Route 16 (også kalt U.S. Highway 16 eller med forkortelsen  US 16) er en amerikansk highway gjennom delstatene Wyoming og Sør-Dakota. Den går fra Yellowstone National Park i Wyoming i vest til Rapid City i South Dakota i øst og har en langde på 869 km. Veien passerer gjennom byene Newcastle og Buffalo.
Bachelor i informasjonssystemer

Bachelor i informasjonssystemer er en treårig høyere utdannelse, som ved fullført studieløp gir grunnleggende ferdigheter innen administrasjon av programvaretjenester, databaser, webløsninger, og enkle datanett. Multimedia, programmering og IT-sikkerhet er grunnleggende kunnskaper man får i studiet. Men i tillegg kommer studiet også innom økonomi, markedsføring og forretningsjuss.
En typisk jobb man sitter igjen med etter endt utdanning er konsulenttjenester innen IT. Men utdanningen er aktuell innen et stort spekter av jobber innenfor IT, som IT-ledelse, design og drift av web-løsninger og nettverk, markedsføring og teknisk salg.
Stigeråsen skole

Beliggenhet og omgivelser

Skolen ligger på den nordre/midtre delen av Gulset med kort gåavstand til Gulsetsenteret, Gulset kirke og Gulset ungdomsskole. På skolens område ble det anlagt skøytebane i 1981 som i 1983 ble utvidet til tre håndballbaner. Det ble satt opp mange nye lekeapparater i skolegården i 1998 og en ballbinge i 2006. Skolen ligger også tett inntil en stor gresslette som brukes som fotballbane. Elevene tilhører Gulset ungdomsskole.

Historie

Skolens første byggetrinn stod ferdig i august 1974 og ble da drevet i fellesskap med det som da var Gulset skole, senere Strømdal skole. Skolen ble offisielt innviet i desember 1977 da andre byggetrinn stod ferdig, herunder gymsalen. Samtidig ble Stigeråsen skole skilt ut som en egen skolekrets. Tredje byggetrinn var klart til skolestart 1997 og skolen fikk da sin nåværende form.
Albert (Somme)

Historikk

Albert (under navnet Encre) ble grunnlagt som romersk utpost omkring 54 f.kr.
Under første verdenskrig ble statuen av jomfru Maria på toppen av kirken Basilica of Notre-Dame de Brebières truffet av en granat 15. januar 1915 hang i horisontal stilling på kanten av å falle for resten av krigen. Dette ble et kjent syn for de mange britiske og samvelde-soldatene som passerte gjennom byen på vei til fronten som lå ca 5 km nordøst for Albert.
Den tyske hæren inntok byen under våroffensiven i mars 1918 og for å forhindre at tyskerne brukte kirketårnet som artilleriobservasjonspost ble den skutt på av britisk artilleri. Statuen falt ned i april 1918 og ble aldri funnet. I august 1918 trakk tyskerne seg tilbake, og britene gjeninntok byen.
Albert ble fullstendig gjenoppbygget etter krigen. Dette inkluderte en revidert gateplan med bredere gater og nye gateløp. Kirken ble rekonstruert etter originaltegningene fra den opprinnelige byggingen i 1885-95. Den nåværende statuen er en etterlikning av den opprinnelige statuen og statuens skaper Albert Roze lagde også et krigsminnesmerke i Albert.
Kristian Lundberg

Bakgrunn og arbeid

Lundberg vokste opp blant annet i bydelen Rosengård i Malmö. Han bodde senere på et stort antall ulike adresser. Forfatteren er i dag bosatt i Malmö.
Romanen Yarden kom ut på norsk i 2011, og Yarden (film) hadde norsk premiere i 2016.
Madison-Lee Wesche

Før 2015

Wesche vant kulestøt under New Zealand Secondary Schools championship 2013, og kom på andreplass i det australske U16-mesterskapet i 2014. Hun vant kulestøt både i det newzealandske U18-mesterskapet og juniormesterskapet i 2014, samt New Zealand High School Championships.

Sesongen 2015

Hun vant kulestøt (3 kg) i Auckland Summer Series og Porritt Classic, og vant kulestøt i det newzealandske juniormesterskapet (U20) i mars. Hun vant også kulestøt (3 kg) i det newzealandske U18-mesterskapet og det australske U17-mesterskapet. Hun deltok i Ungdoms-VM i friidrett 2015, og fikk 17. beste resultat i kvalifiseringsrunden, og deltok dermed ikke i finalen. I desember vant hun New Zealand High School Championships.

Sesongen 2016

Wesche vant kulestøt i det newzealandske U18-mesterskapet og U20-mesterskapet i mars, og hun vant også kulestøt i det australske U18-mesterskapet. I U20-VM i friidrett 2016 støtte hun 13,79 meter i kvalifiseringsrunden, som var 20. beste resultat, og nådde ikke finalen. I november forbedret hun sin personlige rekord med 3 kg kule til 17,08 da hun vant Sam Johnson Throw i Hamilton.

Sesongen 2017

Hun vant flere konkurranser på nyåret i 2017, bl.a. Capital Classic, Sola Power Throwers Event og Porritt Classic. I mars vant hun det newzealandske U20-mesterskapet i friidrett, og hun vant kulestøt under Newzealandsk mesterskap i friidrett, og vant med det sin første nasjonale seniortittel. I det australske U20-mesterskapet i friidrett satte hun ny personlig rekord med 15,62 meter, og vant dette mesterskapet. 
Hun vant kulestøt under Oseaniamesterskapet i friidrett 2017 på Fiji, og vant også U20-oseaniamesterskapet i friidrett 2017 samme sted. I desember vant hun igjen New Zealand High School Championships.

Sesongen 2018

I det newzealandske mesterskapet i friidrett 2018 fikk hun sølv i kulestøt, bak Valerie Adams, og hun vant U20-mesterskapet, som ble arrangert samtidig. Hun vant kulestøt i det australske U20-mesterskapet, og vant også i Bauhaus Juniorengala, der hun kastet 17 meter for første gang. Hun vant U20-VM i friidrett, med ny personlig rekord på 18,09 meter.
Alan Walker (artist)

Bakgrunn

Alan er født i England, men flyttet i 1999 sammen med familien til Bergen. Han vokste opp i bydelen Fana. Hans far er britisk og hans mor norsk.

Musikalsk virksomhet

I oppveksten var han teknologiinteressert, og fordypet seg i programmering og grafisk design. Han startet å legge ut musikk-klipp på nett, og fordi han fikk svært god respons fikk plateselskapene øynene opp for unggutten.
I 2014 signerte Alan kontrakt med plateselskapet NoCopyrightSounds som ga ut låta «Fade» i august 2014. Dette var en electro house-singel som Walker ga ut under navnet «Fade». Han fulgte opp med singlene «Spectre» og «Force». Den 3. desember 2015 ga han ut singelen «Faded», som er en vokalversjon av originalen «Fade» med den ukrediterte sangeren Iselin Løken Solheim. Det tok under to uker før «Faded» toppet Spotifys lister. Singelen nådde også til topps på VG-lista Topp 20 den første uken den lå ute. I starten av juni 2016 kom Alan Walker ut med en ny sang ved navn «Sing Me to Sleep», med vokal som også synges av Solheim, da også ukreditert. «Faded» og «Sing Me to Sleep» ble begge gitt ut gjennom plateselskapet Sony Music Sweden, som skrev kontrakt med ham sommeren 2015. Det var disse låtene som kickstartet hans karriere.
I desember 2016 kom den tredje singelen hans, «Alone». Både den og «Sing Me to Sleep» ble suksesser og ble streamet på Spotify flere millioner ganger den første uken.
Den 30. august 2019 vil Alan Walker gi ut singelen «Play» med K-391, Martin Tungevaag og DJ Mangoo. Det er en vokalisert og modernisert mix av DJ Mangoos hit fra 2009 «Eurodancer».

Priser og prisnominasjoner

Han vant klassen årets låt under Spellemannprisen 2016 for låten «Faded» og fikk senere samme året eksportprisen for 2016 fra Spellemannprisen og Music Norway. Han ble den norske vinneren av den europeiske EBBA-prisen for 2017, en europeisk pris som deles ut til fremadstormende artister eller grupper fra ulike land som har nådd publikum utenfor sitt eget land for første gang. Han ble nominert til Spellemannprisen 2017 i klassen årets låt for sangen «Alone». Han ble kåret til Årets Spellemann under Spellemannprisen 2018, og var i tillegg nominert i klassen årets låt for låtene «Darkside» (med Tomine Harket, AU/RA) og «Ignite» (med K-391, Julie Bergan og Seungri).
Hol prestegård

Hol prestegård ble kjøpt inn til prestegårdsbruk i 1874. Det dreier seg om Nerålshaugen, nord for Holsfjorden og et stykke nordvest for Hol gamle kirke. På gården står tre fredede bygg: hovedbygning, bur og loft. Hovedbygningen ble kjøpt i Ål i 1852 og flyttet til Hol i 1875. Buret er fra 1692, og loftet ble plassert på tunet i 1838. Hovedbygningen er et halvannen etasjes laftebygg med saltak. Stilen er sveitser.
Prestegården var per 2015 fortsatt bebodd av prest.
Albin Viggen

Historie

Viggen ble presentert på midten av 60-tallet og ble produsert frem til 1978. Totalt ble det produsert 1380 eksemplarer. 
Konstruktøren Per Brohäll presenterte Viggen til Kungliga Svenska Segelsällskapets konkurranse i 1964. Båten fikk ingen pris, men ble det ble produsert en prototype. Denne vant sin klasse i Baltic Race og ble serieprodusert ved Karlskronaverftet fra 1967.
I begynnelsen ble Viggen produsert av Karlskronaverftet og derav navnet «Karlskrona-Viggen». I 1971, etter 300 eksemplarer, tok imidlertid Albin Marin over og en ny utgave av båten ble satt i produksjon – Albin Viggen som fikk jern finnekjøl.

Konstruksjon

Skroget og dekket er i sprutlaminert glassfiber uten kjernemateriale. Forskjellen mellom Karlskrona-Viggen og Albin-Viggen er blant annet at Karlskrona-Viggen har innplastet langkjøl, mens Albin-Viggen har finnekjøl i jern. Albin Viggen har heller ikke noen luke på akterdekket, dette gjør sittebrønnen litt større.

Innredning

Begge båtene har fire køyer, to i forpiggen og to i salongen. Pentryet i Karlskrona Viggen ligger midt i båten, mens det på Albin Viggen befinner seg ved nedgangen. Det er ikke ståhøyde i båten, utenom ved pentryet på Albin Viggen, der en kan lage mat med hodet opp av luken. Det er en vanntank på 45 l med pumpe for fersk- og saltvann.

Klasseklubb

Viggenklubben i Sverige er en aktiv klubb, og har også en del norske medlemmer.
Tushpa

Tushpa (armensk: Տոսպ Tosp, assyrisk: Turuspa, Tuşpa) var på 800-tallet f.Kr. hovedstad for olddtidsriket Urartu. Den ble senere kjent som Van, et navn som er avledet fra Biaina, de egne innbyggeres navn på Urartu.
De gamle ruiner ligger rett vest for byen Van og øst for Vansjøen i provinsen Van i Tyrkia.
Tushpa ble rikets hovedstad i kong Sarduri Is regjeringstid, som var fra 834 til 828 f.Kr. Byen oppstod rundt en gammel urartisk festning, som i dag kalles Van Kalesi. «Hersker av byen Tushpa» ble en del av titulaturet til alle urartiske herskere.
Tushpa dukker første opp skriftlig i en innskrift under den assyriske konge Šulmanu-ašared III (Salmanassar III, regj. 858-824). Salmanassar III forteller i innskriften om en seier over kong Sarduri. Med tiden actok byens betydning, og navnet ble forandret til Van.
Under kampene mellom osmanene og russerne under første verdenskrig ble bebyggelsen rasert, og ble til et ruinfelt.

SDermed er det i gamle Van bare rester av enkelte moskeer fra seldsjukkenes tid, som for eksempel Hüsrev Paşa Camii fra 1567, oppkalt etter ham som lot moskeen bygge og som ble bagravet i en meget vakker türbe, og minareten etter en Ulu Cami fra Qara Qoyunlu-tiden, på 1300-1400-tallet.
Rongcheng (Weihai)

Rongcheng (kinesisk: (荣成; pinyin: Róngchéng) er en kinesisk by på fylkesnivå i byprefekturet Weihai i provinsen Shandong i det nordlige Kina. Befolkningen var på 681 409 innbyggere i 1999. Arealet er på 1 392 km².
Rongcheng ligger i den østligste delen av Shandonghalvøya ute mot Gulehavet. I denne fylkesbyen finner man den severdige såkalte «Svanesjøen», som er ett av Folkerepublikken Kinas største verneområder for svaner.
Rongcheng har stor tilstrømning av turister. I byfylket konstrueres siden 2008 det meget store Rongcheng Shidaowan kjernekraftverk, som etter planene skal nå opp i 9.300 MW kapasitet og dermed kan bli verdens største kjernekraftverk.

Historie

Ifølge historiske nedtegnelser besøkte keiser Qinshihuang, Kinas første keiser, Rongcheng to ganger, og lot bygge broer og templer der. I 1735, under Qing-dynastiet, gav Yongzheng-keiseren fylket sitt nåværende navn.

Samferdsel

Rongcheng er utgangspunktet for Kinas riksvei 309 som går vestover fra Rongcheng i 2208 km til Lanzhou i provinsen Gansu.
Café de la Régence

Café de la Régence i Paris var fra midten av 1700-tallet til midten av 1800-tallet det viktigste møtestedet for Europas sjakkspillere, og alle tidens betydelige sjakkspillere spilte partier der.

Historie

I 1681 ble en av Paris' første kaffesalonger åpnet under navnet Café de la Place du Palais-Royal. I 1715 skiftet etablissementet navn til Café de la Régence, og fra rundt 1740 overtok det som byens sjakksenter etter Café Procope i Rue de l'Ancienne-Comédie. François-André Danican Philidor, av mange ansett som tidens uoffisielle verdensmester, var den første store mester som frekventerte stedet. Senere fulgte blant andre Alexandre Deschapelles og eleven Louis-Charles Mahé de La Bourdonnais, begge regnet blant sin tids beste sjakkspillere. François Antoine de Legall og de noe senere Lionel Kieseritzky og Daniel Harrwitz var profesjonelle sjakkspillere i kafeen.
Mange av tidens berømtheter var regelmessige besøkere, som Denis Diderot, Jean-Jacques Rousseau, Napoleon Bonaparte og Benjamin Franklin. Karl Marx og Friedrich Engels ble 28. august 1844 introdusert for hverandre i kafeen. 
Kafeen beholdt ryet som sjakksenter til langt inn på 1800-tallet. I 1843 spilte to av tidens sterkeste sjakkspillere, Pierre Saint-Amant og Howard Staunton, en match som Staunton vant 13-8, og snart overtok London rollen som Europas sjakksentrum.
Place du Palais-Royal ble ombygd i 1852, og kafeen holdt en stund hovedsakelig til i Hotel Dodun, Rue de Richelieu, men i 1854 etablerte den seg i Rue Saint-Honoré 161. Under sin europareise oppholdt amerikaneren Paul Morphy seg ofte i kafeen i 1858–1859, og beseiret der Daniel Harrwitz 5,5-2,5 i det som ble det siste høydepunktet i kafeens sjakkhistorie.
Selv om det fortsatt ble spilt sjakk i kafeen, fulgte en lengre nedgangstid. Blant annet ble det avholdt en korrespondansematch mot sjakklubben i St. Petersburg som endte uten avgjørelse, og før første verdenskrig holdt den senere verdensmester Aleksandr Alekhin til der. Etter en ombygning til restaurant i 1910 endret stedet karakter, og i løpet av første verdenskrig flyttet de fleste av Paris' sjakkspillere over til Café de l'Univers.
Raphidiidae

Utseende

Små til middelsstore, svarte insekter som har forkroppen (prothorax) forlenget til en lang, smal "hals" bak det ovale hodet. Antennene er trådformede, munndelene bitende med små men kraftige kjever, fasettøynene ganske små og runde. Denne familien har tre punktøyne (ocelli) i pannen, på dette kan de skilles fra Inocelliidae. Vingene er glassklare med tydelig årenett og tydelig, mørkt vingemerke (pterostigma). Hunnen har et langt eggleggingsrør.
Larvene er lange og slanke, litt flattrykte.

Levevis

Disse artene er knyttet til trær og larvene kan finnes under løs bark.

Utbredelse

Familien er utbredt i Palearktis og Nord-Amerika.
Noen arter finnes også på grensen mot den Orientalske økosonen i Asia.
Oxymirus cursor

Utseende

En middelsstor til stor (18-32 mm), noe slank trebukk. Det er stor forskjell på kjønnene. Hannen er slank med forholdsvis lange antenner, og helt svart. Hunnen er markert større og bredere, antennene er kortere, grunnfargen lysere og den har en bred, rødbrun lengdestripe på hver dekkvinge. Antennene er ganske kraftige, nesten så lange som kroppen hos hannen og litt over halvparten så lange som kroppen hos hunnen. Hodet er lengre enn bredt. Pronotum er trapesformet, omtrent så langt som bredt, med to par høye knøler og en kraftig pigg midt på hver sidekant. Dekkvingene har markerte, omtrent rettvinklede skuldre og to lengderibber hver. De er kledte med korte, fine, lyse hår. Beina er forholdsvis lange og middels kraftige.

Levevis

Larvene utvikler seg i ganske myk, morken ved med brunråte. Den finnes oftest på bartreved men kan også gå på ved av løvtrær. Denne arten kommer dermed inn i et senere nedbrytingsstadium enn de fleste andre trebukker. Larveutviklingen tar minst tre år. De voksne billene finnes i mai-juni og er mest nattaktive.

Utbredelse

Arten er utbredt i Europa bortsett fra de vestligste delene, og videre østover til Stillehavet. Det er uklart om den også finnes i Nord-Amerika. I Norge er den utbredt nord til det nordlige Nordland og finnes dessuten i Pasvik. Den mangler bare på snaufjellet og er gjerne en av de vanligste trebukkene i barskog.